ہنر مندی کے فروغ اور صنعت کاری کی وزارت
سنکلپ-مجموعی ترقی کو فروغ دینے اور ضلع مہارت کمیٹیوں کو مضبوط بنانے کےلئے
ایم ایس ڈی ای نے نو آئی آئی ایم کے ساتھ ایم جی این ایف کو بطور تعلیمی شراکت دار لانچ کیا
ڈی ایس ڈی پی ایوارڈ کے تشخیصی شراکت دار کے طورپرآئی ڈی آئی ٹی دہلی اور آئی آئی ٹی کھڑگ پور کوشامل کیا گیا
نئی دہلی ،13فروری، 2021
مہارت کی ترقی اور کاروبار کے مرکزی وزیر ڈاکٹر مہیندر ناتھ پانڈےنے آج سنکلپ کے تحت استراتجک شراکت داری کے ذریعہ ہنر کو تبدیلی کرنے کی ایک تقریب کی صدارت کی اور مہاتما گاندھی قومی فیلوشپ  اور دیگر اقدامات کا آغاز کیا۔
سنکلپ  ضلعی ہنر انتظامیہ اور ڈسٹرکٹ اسکل کمیٹیوں کو مضبوط بنانے کےلئے ورلڈ بینک کے قرض سے تعاون یافتہ ایک پروگرام ہے۔
دوسالہ تعلیمی پروگرام ضلعی انتظامیہ کے ساتھ زمینی سطح پر عملی تجربے کے اندرونی جز کے ساتھ پیش کیا جاتا ہے۔ایم جی این ایف کے تحت آنے والے فیلو ز ڈی ایس سی سے وابستہ ہونے کے ساتھ ساتھ مجموعی مہارت ماحولیاتی نظام کو سمجھنے میں تعلیمی مہارت اور تشکیل دینے کے طریقہ کار کے ذریعہ ضلعی سطح پر تکنیکی قابلیت حاصل کریں گے اور ڈسٹرکٹ اسکل ڈولپمنٹ پلانس پر ترقی کی منصوبہ بندی کے انتظام میں ان کی مدد کریں گے۔
پہلے پائلٹ میں ایم جی این ایف کے کامیاب آغاز کے ساتھ ،جس میں 69 فیلوز 69ضلعوں میں کام کررہے ہیں،وزارت ایم جی این ایف کو ملک کے باقی ضلعوں میں بھی توسیع دے رہی ہے۔ایم جی این ایف میں تعلیمی فضیلت اور ساکھ کے معیار کو برقرار رکھنے کےلئے ،وزارت صرف آئی آئی ایم کے ساتھ تعلیمی شراکت کی کوشش کررہی ہے اور ایم جی این ایف کو قومی سطح پر لانچ کرنے کےلئے نو آئی آئی ایم کے ساتھ شراکت کی خواہاں ہےجس میں آئی آئی ایم بینگلور،آئی آئی ایم احمدا ٓباد،آئی آئی ایم لکھنؤ،آئی آئی ایم کوزیکوڈ،آئی آئی ایم وشاکھاپٹنم ،آئی آئی ایم اودے پور،آئی آئی ایم ناگپور،آئی آئی ایم رانچی اور آئی آئی ایم جموں شامل ہیں۔
اس کے علاوہ ،ایم ایس ڈی ای نے کیرالہ انسٹی ٹیوٹ آف لوکل ایڈمنسٹریشن کے ساتھ شراکت کی ہے تاکہ کیرالہ ،تمل ناڈو ،پڈوچیری اور لکشدویپ ریاستوں کے ضلعی عہدے داروں کے لئے صلاحیت سازی کے پروگراموں کا انعقاد کیا جاسکے۔
ٹرینر ماحولیاتی نظام کو مزید تقویت دینے کےلئے ،سنکلپ پروگرام پبلک پرائیویٹ پارٹنرشپموڈ میں ٹرینرس کی ٹریننگ کو حمایت دینے کےلئے صنعتوں اور تکنیکی اور پیشہ ورانہ تعلیم و تربیت کے ماحولیاتی نظام کے مابین ایک باہمی تعاون کی کوشش کررہا ہے۔
ان اقدامات پر اپنے خیالات کا اظہار کرتے ہوئے ڈاکٹر مہیندر ناتھ پانڈے نے کہا،’’ہنرمند ہندوستان کے گزشتہ چھ برسوں نے پورے ملک میں پیشہ ورانہ تربیت کےلئے صلاحیتوں کی تعمیر اور بنیادی ڈھانچے کی حمایت پیدا کرنے پر بڑی توجہ مرکوز کی ہے۔ہماری شراکت داری آگے بڑھنے پر مہارت کی تربیت کے مجموعی معیار کو مستحکم کرنے پر زیادہ توجہ مرکوز کی جائے گی۔ہماری سنکلپ اسکیم کے تحت پردھان منتری کوشل وکاس یوجنا 3.0 اور آج کے آئی آئی ایم ،آئی آئی ٹی،جی آئی زیڈ-آئی جی وی آئی ٹی،کے آئ ایل اے،کے ساتھ حالیہ شراکت داری کے ساتھ ہم مل کر مہارت کی ڈمانڈ کو یقین بناتے ہوئے ضلعوں کو بااختیار بنائیں گے۔مجھے یقین ہے کہ ان پروگراموں سے ہماری وزیراعظم جناب نریندر مودی کے آتم نربھربھارت کی تعمیر کے نظریے پر تبدیلی اور اثر لانے کی ہماری کوششوں کو تقویت ملے گی۔‘‘
سنکلپ کے تحت مختلف پروگراموں کے اجرا کے موقع پر ،کاروبار اورمہارت کی ترقی کی وزارت کے سکریٹری جناب پروین کمار نے کہا ’’آج شروع کئے گئے تمام پروگراموں میں ضلعی ہنروں کی کمیٹیوں کی حمایت کےلئے زمینی سطح پر وسائل کی فراہمی کے معیار اور استحکام پر ہماری توجہ مرکوز کی گئی ہے۔ان کی مہارت کی ترقی اور تربیت تک رسائی کے ساتھ وابستہ آئی آئی اور آئی آئی ایم معروف تعلیمی و تکنیکی اور ریاستی محکموں جیسے مختلف پروگراموں سے تربیت کے معیار کو بہتر بنانے ،تربیت دہندگان کی قابلیت کو مضبوط بنانے اور پردھان منتری کوشل وکاس یوجنا 3.0 کے تحت مختلف اسکلنگ پروگراموں میں خواتین کی زیادہ سے زیادہ شرکت میں بھی مدد ملے گی۔
ایم ایس ڈی ای نے سنکلپ کے تحت 2018 میں ’ایوارڈس فار ایکسیلینس ان ڈسٹرکٹ اسکل ڈولپمنٹ پلاننگ ‘ کا آغاز کیا ہے۔ہنر کی ترقی کے اقدامات میں پائی جانے والی رکاوٹوں کو توڑتے ہوئے ،ایم ایس ڈی اے ان ایوارڈس کے ذریعہ اضلاع کی کوششوں اور عزم کو تسلیم کرتا ہے۔ڈی ایس ڈی پی ایوارڈس کا دوسرا ایڈیشن بھی جاری ہےاور اس سال حصہ لینے والے اضلاع کی تعداد پچھلے سال کے مقابلے دو گنی ہوگئی ہے جس کے ساتھ ملک بھر سے 460ڈی ایس ڈی پی موصول ہوئے ہیں۔اس سال آئی آئی ٹی دہلی اور آئی آئی ٹی کھڑگ پوردونوں ایوارڈس کے لئے تشخیصی شراکت دار کی حیثیت سے شامل ہیں۔
اس پروگرام میں مینجمنٹ اینڈ آنٹرپرینیورشپ اینڈ پروفیشنل اسکل کونسل  کے ساتھ شراکت میں اس منصوبے کے نفاذ کی ایجنسی کی حیثیت سے ، کام کی جگہ پر صنفی حساسیت اورجنسی استحصال کی روک تھام پر مہارت کی تربیت کا آغاز بھی دیکھنے میں آیا۔ چھ ماہ تک جاری رہنے والے اس پروجیکٹ کو راجستھان ،ہریانہ اور پنجاب ،تین ریاستوں کے 15اضلاع میں نافذ کیا جائے گا تاکہ 1800ٹرینی اور 240تربیتی پیشہ ور افراد کی تربیت کی جاسکے۔
ش ح ۔ا م۔ م ف۔
U:1508
(Visitor Counter : 155